**ИНФОРМАЦИЈЕ О КОЛОКВИЈУМИМА НА ПРЕДМЕТИМА ИУ3 И ИУ4**

У току школске године планирана су **два колоквијума** на обавезним предметима ИУ3 и ИУ4 основних академских студија, који се **реализују писмено** и то: први **крајем зимског** (децембар), а други **крајем летњег** (април-мај) **семестра**.

Колоквијум се полаже писмено, на часу и састоји у **идентификовању 10 илустрација**, које наставник демонстрира, а селектује као најважније у обрађеним наставним јединицама за одређени предмет (у зимском и летњем семестру).

Од студента се очекује да за сваку илустрацију наведе следеће податке, који се оцењују:

1. **Име и Презиме аутора/уметника** – 0,5 поена
2. **Назив дела** – 0,5 поена
3. **Година/Време настанка дела** – 0,5 поена
4. **Стил/Правац и Име групе** (уколико је уметник некој припадао) – 0,5 поена

**Максималан број поена на колоквијуму је 20**.

Сваки студент има право на увид у резултате свог рада на колоквијуму и у обавези је да га преузме наредног часа, на којем наставник објављује резултате колоквијума и, по потреби, даје усмено образложење начина вредновања појединачних тестова. Резултате колоквијума наставник објављује у форми јединствене листе, са следећим подацима: Име и Презиме студента, број индекса и број освојених поена (без писменог образложења) на сајту факултета.

\*У случају да студент није полагао колоквијум/е у писменој форми, колоквијум/и ће бити реализовани усмено, у оквиру завршног испита.